open-index/open-wikipedia-markdown huggingface dataset:
दि इकॉनॉमिस्ट

***दि इकॉनॉमिस्ट​*** () ब्रिटेन में लंदन से छपने वाली एक साप्ताहिक पत्रिका है। इसमें आर्थिक, राजनैतिक और अंतरराष्ट्रीय मामलों पर लेख सम्मिलित होते हैं। सितम्बर १८४३ में इसका प्रकाशन शुरू हुआ और तब से यह लगातार छपती आ रही है। २००६ में इसकी औसत साप्ताहिक बिक्री 15 लाख प्रतियों की थी जिसमें से लगभग आधी संयुक्त राज्य अमेरिका में बिक रहीं थी।

दि इकानामिस्ट स्पष्टतया मुक्त बाजार आधारित पूंजीवाद और काफी हद तक दक्षिण पंथी राजनीति का समर्थक है किंतु वह कभी तथ्यों और आंकड़ों के साथ छेड़छाड़ नहीं करता। वह इस मान्यता को लेकर चलता है कि तथ्य परमपावन होते हैं। मगर उनकी व्याख्या में अंतर दृष्टिकोण की भिन्नता के कारण हो सकता है।

दि इकानामिस्ट की स्थापना आज से 169 वर्ष पूर्व सितम्बर 1843 में जेम्स विल्सन के संपादकत्व में हुई थी। विल्सन ने कोलकाता में व्यापारी के रूप में काफी धन कमाया था। इस पत्र के तीसरे संपादक विल्सन के दामाद वाल्ट बेजहॉट बने और 1861 से 1877 तक रहे। वे एक प्रतिष्ठित विद्वान थे। आज भी मुद्रा बाजार के ऊपर उनकी पुस्तक 'लोम्बार्ड स्ट्रीट: ए डिस्क्रिप्शन ऑफ द मनी मार्केट' (जो पहली बार 1872 में छपी थी) बड़े चाव से पढ़ी जाती है। वर्तमान संपादक जॉन मिक्लेथ वेट की भू मंडलीकरण संबंधी पुस्तक 'ए फ्यूचर परफेक्ट' काफी बिकी है। इस पत्र के साथ अनेक महत्वपूर्ण लोग जुड़े रहे हैं। उदाहरण के लिए हम हर्बर्ट स्पेंशर का नाम ले सकते हैं जो 1848 से 1853 तक उपसंपादक के तौर पर कार्यरत रहे। कहा जाता है कि हर हफ्ते पत्र की 15 लाख से अधिक प्रतियां बिकती हैं जिसका आधा अमेरिकी लोग खरीदते हैं। 'दि इकानामिस्ट' के ऊपर मुख्य रूप से पियर्सन नामक कंपनी और रोथस्चाइल्ड नामक प्रसिध्द वित्तीय कारोबारी परिवार का दबदबा है। पियर्सन कंपनी ही 'फाइनेंशियल टाइम्स' नामक वित्तीय दैनिक निकालती है। जहां तक रोथस्चाइल्ड का सवाल है फ्रांसीसी क्रांति से लेकर अब तक उसकी विश्वव्यापी भूमिका बनी हुई है।

## सन्दर्भ


श्रेणी:साप्ताहिक पत्रिकाएँ
श्रेणी:समाचार पत्रिकाएँ
श्रेणी:आर्थिक पत्रिकाएँ
श्रेणी:ब्रिटिश पत्रिकाएँ
श्रेणी:अंग्रेज़ी पत्रिकाएँ
दोशीज़ा डाइजेस्ट

thumb|200px|मई २०१२ का अंक
**दोशीज़ा डाइजेस्ट​** () उर्दू में कराची, पाकिस्तान से छपने वाली महिलाओं के लिए एक मासिक पत्रिका है। इसमें कहानियाँ और महिलाओं की दिलचस्पी के विषयों पर लेख होते हैं। 'दोशीज़ा' का अर्थ 'कन्या' होता है।
## इन्हें भी देखें
* सरिता (पत्रिका)

## सन्दर्भ


श्रेणी:मासिक पत्रिकाएँ
श्रेणी:साहित्यिक पत्रिकाएँ
श्रेणी:महिला पत्रिकाएँ
श्रेणी:पाकिस्तानी पत्रिकाएँ
श्रेणी:उर्दू पत्रिकाएँ
राष्ट्रीय डिजाइन संस्थान

**राष्ट्रीय डिजाइन संस्थान** (एनआईडी) की स्थापना १९६१ में वाणिज्य एवं उद्योग मंत्रालय के तहत एक स्वायत्रशासी संस्थान के रूप में की गई जो डिजाइन शिक्षा, व्यावहारिक शोध, प्रशिक्षण, डिजाइन परामर्शी सेवाएं और बाहय कार्यक्रमों के क्षेत्र में बहुविषयक अग्रणी संस्थान के रूप में अंर्तराष्ट्रीय स्तर पर पहचान प्राप्त की है। एनआईडी १२वीं स्तर के विद्यार्थियों के लिए चार वर्षीय डिजाइन में स्नातक डिप्लोमा कार्यक्रम (जीडीपीडी) तथा उन्नत कला/आर्किटेक्चर/प्रौद्योगिकी/इंजीनियरिंग इत्यादि में स्नातकों के लिए दो ढाई-वर्षीय डिजाइन में परा स्नातक कार्यक्रम (पीजीडीपीडी) अपने तीन कैंपसों (अहमदाबाद/गांधीनगर/बैंगलुरू) में कुल १६ डिजाइन डोमेनों में विशिष्टता के साथ चलाता है। एनआईडी का डिजाइन परामर्श सेवाएं तथा बाह्य कार्यक्रम छात्रों को उनके अध्ययन के दौरान डिजाइनों के अभ्यास के अवसर को प्रदान करता है। एनआईडी उद्योग के विभिन्न क्षेत्रों में कार्य कर रहे लोगों के लिए डिजाइन तथा डिजाइन प्रबंधन कार्यक्रम में अल्प समय में टेलरमेड अनाज्ञयता कार्यक्रम भी प्रदान करता है।

## परिचय
हाल में घोषित भारत की 'राष्ट्रीय डिजाइन नीति' में एनआईडी को डिजाइन के क्षेत्र में एक प्रमुख संस्थान के रूप में मान्यता दी गई है तथा भारत में डिजाइन शिक्षा के फैलाव की उसे जिम्मेदारी दी गई है। एनआईडी को भारत में डिजाइन शिक्षा और उत्कृष्ट अनुसंधान को प्रोत्साहित करने का दायित्व सौंपा गया है। इनमें विश्वस्तरीय डिजाइनरों की पहचान, प्रोत्साहन तथा विकास के लिए उपयुक्त प्रणालियों के डिजाइन के लिए कदम उठाने का दायित्व शामिल है। इसका अर्थ हुआ कि संस्थान को क्षमतावान डिजाइनर्स चुनने, शिक्षण और भविष्य के लिए डिजाइनर्स तैयार करने हेतु वातावरण बनाने के लिए डिजाइनिंग प्रणाली में नेतृत्व करने की आवश्यकता है।

राष्ट्रीय डिजाइन संस्थान (एनआईडी) अंतर्राष्ट्रीय स्तर पर औद्योगिक संप्रेषण, वस्त्र और आईटी समन्वित (प्रायौगिक) डिजाइन के लिए महत्वपूर्ण शिक्षण और अनुसंधान संस्थानों में से एक है। एनआईडी एक राष्ट्रीय उत्कृष्टता प्राप्त स्वायत्त संस्थान है और वह वाणिज्य एवं उद्योग मंत्रालय, भारत सरकार के अधीन है जिसमें डिजाइन से जुड़े व्यापक क्षेत्र में शिक्षा, अनुप्रयुक्त अनुसंधान, सेवा और उन्नत प्रशिक्षण की व्यवस्था है। एक प्रमुख राष्ट्रीय डिजाइन संस्थान के रूप में एनआईडी की जिम्मेदारियों का विस्तार इसके सांगठनिक दायरे से अधिक है। इसके दायित्वों में प्रतिभा विकास और देश में डिजाइन के संगत क्षमताओं का विकास करना शामिल है।

एनआईडी को व्यावहारिक रूप में लगातार राष्ट्र की क्षमताओं को बढ़ाने तथा डिजाइनर्स के विकास की आवश्यकता है जिनसे भारतीय उत्पादों की प्रतिस्पर्धात्मकता बढ़ेगी और जीवन के स्तर में सुधार होगा। उत्कृष्ट चयन प्रक्रिया के विकास का दायित्व निभाने और अन्य डिजाइन संस्थानों तक इसका विस्तार करने के वास्ते भारत में लघु दृष्टिकोण के साथ यह तय किया गया कि एनआईडी अपनी चयन प्रक्रिया को संशोधित करेगा और अन्य समान डिजाइन संस्थानों में लागू प्रभावी चयन प्रणाली तैयार करने के लिए इसमें जरूरी सुधार करेगा। चयन प्रक्रिया से ऐसे प्रतिभावान व्यक्तियों की पहचान में मदद मिलेगी जिनमें एक डिजाइनर की क्षमता है और इस प्रक्रिया को एक पैमाने के रूप में डिजाइनर संस्थानों द्वारा प्रयोग किया जा सकेगा।
## सन्दर्भ

## बाहरी कड़ियाँ
* राष्ट्रीय डिजाइन संस्थान का जालघर
* राष्ट्रीय फैशन प्रौद्योगिकी संस्थान 
* D-Schools: The Global List - BusinessWeek

श्रेणी:डिजाइन स्कूल
श्रेणी:गुजरात के महाविद्यालय एवं विश्वविद्यालय
श्रेणी:भारतीय डिजाइन
प्रभात शास्त्री

**डॉ प्रभात शास्त्री** (२७ मई १९१७ - ०१ जनवरी, 2000 ) हिन्दी के महान उन्नायक तथा संस्कृत और हिन्दी के विद्वान थे। 

प्रयाग में जन्में डॉ॰ प्रभात शास्त्री राष्ट्रभाषा के प्रति समर्पित संस्कृतज्ञ थे I वे सन १९७५ से सन १९९९ तक हिन्दी साहित्य सम्मेलन के प्रधानमंत्री थे I इस कालावधि में उन्होंने सम्मेलन का चतुर्दिक विकास किया I और इसी लिए उन्हें 'सम्मेलन के उन्नायक ' नाम से अभिहित किया जाता है।

## जीवन परिचय
प्रभात शास्त्री की आरंभिक शिक्षा प्रयागराज के 'त्रिवेणी संस्कृत पाठशाला' दारागंज में तथा उच्चशिक्षा 'ज्ञानोपदेश संस्कृत महाविद्यालय' में सम्पन्न हुई थी जहां से उन्होंने प्रथम श्रेणी में 'साहित्याचार्य' की उपाधि अर्जित की थी। 'सम्पूर्णानंद संस्कृत विश्वविद्यालय' वाराणसी से 'अध्यात्म रामायण' पर 'वाचस्पति' (डी.लिट्) की उपाधि प्राप्त करने वाले प्रभात मिश्र के मनोमस्तिष्क में छात्र जीवन से ही संस्कृत काव्य रचना के बीज ने अंकुरण का श्रेय प्राप्त कर लिया था। जहां एक ओर वे संस्कृत भाषा के उदात्त कवि के रूप में विश्रुत हो चुके थे, वहीं प्रखर वक्ता के रूप में संस्कृत-साहित्यकाश में उत्तुंग शिखर पर समासीन थे।

'अमरभारतीय', संस्कृतम्, सुप्रभातम् ,ज्योतिष्मती , सूर्याेदय आदि पत्रिकाओं में उनकी संस्कृत कविताओं का प्रकाशन 1938 से 1948 ई. तक अनवरत प्राथमिकता के साथ होता रहा। कालान्तर में उन्होंने संस्कृत भाषा साहित्य के उन्नयन के लिए प्राण-प्रण से अपना योगदान किया था। संपादन और अनुवाद-कला में वे दक्ष थे। 'राग-काव्य-विमर्श', 'राम-गीत गोविन्दम,' 'गीत-गिरीशम्,' 'संगीत रघुनन्दनम्', 'कृष्ण-गीतम्', 'लिंगानुशासनम्' आदि ग्रन्थ उनके द्वारा सम्पादित और अनूदित है। उन्होंने अपनी अन्वेषिणी दृष्टि का ज्वलन्त साक्ष्य उपनयस्त किया था। संस्कृत-साहित्य में उनके लेखन को 'नवलेखन' की संज्ञा दी जा सकती है। पं. प्रभात शास्त्री की प्रभविष्णुता का ही प्रताप था कि 'मानव संसाधन विकास मन्त्रालय' ने उन्हें 'शास्त्र चूड़ामणि अध्येतावृत्ति' तथा तत्कालीन राष्ट्रपति डा० शंकरदयाल शर्मा ने 'राष्ट्र सम्मान' से समलंकृत किया था।

संस्कृत साहित्य के साथ-साथ पं॰ प्रभात शास्त्री की अभिरुचि हिंदी के प्रति अतीव विकासोन्मुखी रही थी। 1910 ई0 में 'हिन्दी साहित्य सम्मेलन' की स्थापना के बाद हिंदी के महाप्राण राजर्षि पुरुषोत्तमदास टंडन के सान्निध्य में आकर पं० प्रभात शास्त्री सक्रिय रूप में सम्मेलन-कार्यो से सम्पृक्त हो चुके थे। वे 1948 में सम्मेलन के प्रचारमन्त्री बने थे। तब उन्होंने देश के कई प्रान्तों में सम्मेलन की शाखा-प्रशाखाओं के विकास करने तथा प्रान्तीय सम्मेलनों के आयोजन में अपना श्लाघ्य योगदान किया था। निष्ठा और सांघटनिक कौशल के बल पर वे सम्मेलन के प्रधानमंत्री पद पर आजीवन अधिष्ठित रहे।

## इन्हें भी देखें
*हिन्दी साहित्य सम्मेलन

## बाहरी कड़ियाँ
* प्रखर वक्ता थे पं॰ प्रभात शास्त्री
*प्रयागराज की सारस्वत परम्परा की महत्वपूर्ण देन थे डॉ० प्रभात शास्त्री

## सन्दर्भ

श्रेणी:हिन्दीसेवी
दूझे​

***दूझे​*** () चीनी भाषा में जनवादी गणतंत्र चीन से छपने वाली सामान्य दिलचस्पी की एक पत्रिका है। यह चीन में सबसे ज़्यादा बिकने वाली पत्रिका है और इसमें नए लेख, अन्य पत्रिकाओं से लिए गए लेख, लघु कहानियाँ, पुस्तकों के अंश, लतीफ़े, इत्यादि छापे जाते हैं। इसका प्रकाशन १९८१ में लान्झू शहर में शुरू हुआ था और इसे 'गांसू जन प्रेस' छापती है।

## सन्दर्भ

श्रेणी:चीनी भाषा पत्रिकाएँ
श्रेणी:चीन की पत्रिकाएँ
सानोदा (ता. दहेगाम)

**साणोदा** (गुजराती: સાણોદા (તા. દહેગામ)) भारत देश के पश्चिम भाग में
गुजरात राज्य के मध्य भाग में गाँधीनगर ज़िले के कुल 4 (चार) तालुको में दहेगाम तालुका का एक महत्वपूर्ण गाँव है। खेती, खेतमजदूरी और पशुपालन सानोदा गाँव के लोगों का मुख्य व्यवसाय हैं। साणोदा गाँव में गेहूँ, बाजरा, कपास, अरंडी और सब्ज़ियों की फ़सल उगाँईं जाती हैं। साणोदा गाँव में प्राथमिक विद्यालय, माध्यमिक विद्यालय, उच्चतर माध्यमिक विद्यालय, साणोदा बैंक ऑफ़ इंडिया, पँचायतघर, आँगनवाडी, प्राथमिक आरोग्य केन्द्र और डेरी जैसी सुविधाएँ उपलब्ध हैं। गाँव में मुख्य प्रवेश द्वार, सहकारी सेवा मंडल, साणोदा भक्त सेवा समाज, पानी कि टाँकी। 

साणोदा गाँव कि नज़दीक खारी नदी हैं।

## जनसंख्या
2001 की जनगणना के अनुसार साणोदा की जनसंख्या 5,078 है। जिस में 2,631 पुरुषो और 2,447 महिलाएँ हैं।

## स्कूलों
thumb|240px|साणोदा आदर्श प्राथमिक विद्यालय (गुजराती और इंगलिश माध्यम स्कूल)
* पटेल एम. जे. हाईस्कूल साणोदा (गुजराती माध्यम स्कूल)

* साणोदा माध्यमिक विद्यालय (गुजराती और इंगलिश माध्यमिक स्कूल)
thumb|240px|साणोदा उच्चतर माध्यमिक विद्यालय (गुजराती और ईन्ग्लिश माध्यम उच्चतर माध्यमिक स्कूल)
* कॉलेज (गुजराती और ईन्ग्लिश माध्यम कॉलेज)

## धार्मिक स्थलों
* महादेव मंदिर
* महाकाली माताजी मंदिर
* आशापुरी माताजी मंदिर
* चामुँडा माताजी मंदिर
* दशा माताजी मंदिर

## देखने लायक स्थलो
thumb|250px|right|महादेव मंदिर (ये मंदिर में मेला भी होता हैं।
* खारी नदी
[thumb|500 px|left|[खारी नदी]]
## सन्दर्भ

श्रेणी:गांधीनगर ज़िले के गाँव
हिन्दी संगठन

**हिन्दी संगठन** या 'हिन्दी स्पीकिंग यूनियन' मॉरीशस की एक प्रमुख हिन्दीसेवी संस्था है। इसकी स्थापना संसद के विधेयक संख्या ३३ के तहत १२ दिसम्बर १९९४ को हुई थी। यह संस्था कला एवं संस्कृति मंत्रालय के सहयोग से अपनी गतिविधियाँ आयोजित करती है। इसका कार्यालय आर्किड टॉवर, पोर्ट लूई में है। हिन्दी विद्वान, हिन्दी संस्थाएँ तथा हिन्दी साहित्यकार इसके सदस्य हैं। 'हिन्दी ज्ञान, हमारा मान' - इसका ध्येयवाक्य है।

## उद्देश्य
हिन्दी संगठन के प्रमुख उद्देश्य हैं-
* हिन्दी के बोलचाल स्वरूप तथा हिन्दी साहित्य के सृजन को प्रोत्साहित करना
* राष्ट्रीय एवं अतरराष्ट्रीय स्तर पर आदान-प्रदान कार्यक्रमों द्वारा संस्कृति का प्रचार करना
* हिन्दी संगठन का मानना है कि हिन्दी पूर्वजों से प्राप्त विरासत में प्राप्त एक निधि है जिसकी न केवल सुरक्षा करनी है बल्कि उसका प्रचार-प्रसार भी करना है। मारीशस की संस्कृति और अस्मिता हिन्दी के माध्यम से ही फल-फूल सकती है।

## इन्हें भी देखें
* हिन्दी प्रचारिणी सभा, मॉरीशस
* मारीशस के हिन्दी विद्वान

## बाहरी कड़ियाँ
* '''हिन्दी संगठन''' (Hindi Speaking Union)

श्रेणी:हिन्दीसेवी संस्थाएँ
वितरणानुसार विश्व के समाचारपत्रों की सूची

यह औसत वितरण के आधार पर दुनिया के दैनिक समाचारपत्रों की सूची है। इन आंकड़ों के स्रोत 'वितरण परिक्षण संस्थानों के विश्व संघ' (International Federation of Audit Bureaux of Circulations) और 'अख़बार​ व समाचार प्रकाशकों की अंतर्राष्ट्रीय सभा' (World Association of Newspapers and News Publishers) हैं। इस सूची में मुफ़्त समाचारपत्रों को सम्मिलित नहीं किया गया है। कुछ आंकड़ों को लेकर विवाद है, मसलन कुछ जापानी अख़बारों पर अपनी वितरण संख्याओं को बढ़ा-चढ़ाकर बताने का आरोप डाला गया है।

## सर्वोच्च 100 समाचारपत्र

## सन्दर्भ


श्रेणी:समाचारपत्र
देअ श्पीगल

**देअ श्पीगल​** (Der Spiegel) जर्मन भाषा में जर्मनी से छपने वाली सामान्य दिलचस्पी की एक साप्ताहिक पत्रिका है। यह यूरोप की सबसे अधिक बिकने वाली पत्रिकाओं में से एक है और हर हफ़्ते इसकी १० लाख से अधिक प्रतियां बिकती हैं। इसके औसत अंक में २०० या उस से भी ज़्यादा पृष्ठ होते हैं और यह अपनी औपचारिक भाषा के लिए जानी जाती है। जर्मन भाषा में 'श्पीगल​' का मतलब 'दर्पण' होता है।

## सन्दर्भ


श्रेणी:समाचार पत्रिकाएँ
श्रेणी:जर्मन पत्रिकाएँ
श्रेणी:जर्मनी की पत्रिकाएँ
श्रेणी:साप्ताहिक पत्रिकाएँ
चित्र चिंता

**चित्र चिंता** (চিত্ৰ চিন্তা) असमिया भाषा में गौहाटी चलचित्र क्लब द्वारा प्रकाशित होने वाली एक वार्षिक पत्रिका है। इसमें असमिया साहित्यकारों और फ़िल्म समीक्षकों के लेखों का संकलन होता है।

## सन्दर्भ


श्रेणी:फ़िल्मी पत्रिकाएँ
श्रेणी:असमिया पत्रिकाएँ
श्रेणी:वार्षिक पत्रिकाएँ
अक़तऊ

**अक़तऊ**, जो १९६४-१९९१ काल में **शेवचेंको** के नाम से जाना जाता था, पश्चिमी काज़ाख़स्तान का एक बड़ा शहर है और उस देश की कैस्पियन सागर पर सबसे बड़ी बंदरगाह है। यह काज़ाख़स्तान के मान्गीस्त​ऊ प्रांत की राजधानी भी है। काज़ाख़ भाषा में 'अक़तऊ' का मतलब 'सफ़ेद पहाड़' होता है और यह कैस्पियन सागर पर स्थित श्वेत चट्टानों पर पड़ा है।

## अक़तऊ के कुछ दृश्य

File:Aktau beach.jpg|अक़तऊ में कैस्पियन सागर का किनारा
File:Horses in Mangystau Province, Kazakhstan.jpg|शहर का स्वागत चिह्न
File:Aktau panorama.jpg|एक नज़ारा


## इन्हें भी देखें
* मान्गीस्त​ऊ प्रांत

## सन्दर्भ


श्रेणी:मान्गीस्त​ऊ प्रांत
श्रेणी:क़ाज़ाक़्स्तान के शहर
श्रेणी:मध्य एशिया के शहर
श्रेणी:एशिया में बंदरगाह नगर
शीराज़ा डोगरी

**शीराज़ा डोगरी** एक द्विमासिक साहित्यिक पत्रिका है जो डोगरी भाषा में जम्मू व कश्मीर में छपती है। इसे जम्मू व कश्मीर कला, संस्कृति व भाषा अकादेमी प्रकाशित करती है। इसे १९६४ में एक छहमासिक पत्रिका (यानि वर्ष में दो बार) के रूप में शुरू किया गया था लेकिन १९७० में इसकी प्रकाशन-गति बढ़ाकर त्रिमासिक और फिर १९७९ में हर दो महीनों में एक अंक कर दी गई।

## इन्हें भी देखें
* डोगरी भाषा

## सन्दर्भ


श्रेणी:डोगरी पत्रिकाएँ
श्रेणी:द्विमासिक पत्रिकाएँ
श्रेणी:साहित्यिक पत्रिकाएँ
कास्पी लोग

**कास्पी** (फ़ारसी: , अंग्रेज़ी: Caspians, यूनानी: Κάσπιοι) एक प्राचीन मानव जाति थी जो कैस्पियन सागर के दक्षिणी और दक्षिणपश्चिमी किनारों पर बसा करती थी। प्राचीन यूनानी इतिहासकार हेरोडोटस​ ने उन्हें ईरान के सम्राट दरयुश की एक सात्रापी बताया था। कास्पी लोग मूल-रूप से हिन्द-यूरोपीय भाषाएँ नहीं बोलते थे हालांकि फ़ारसी व अन्य ईरानी भाषाएँ इसी परिवार की रही हैं। कुछ इतिहासकारों के अनुसार यह वही समुदाय है जिन्हें अन्य स्रोतों में 'कैसियाई लोग' (Kassites) कहा गया है और जिनकी भाषा किसी भी ज्ञात भाषा-परिवार की नहीं थी।

## इन्हें भी देखें
* कैस्पियन सागर

## सन्दर्भ


श्रेणी:ईरान का इतिहास
श्रेणी:विलुप्त मानव जातियाँ
रजाकार

**रजाकार** एक निजी सेना (मिलिशिया) थी जो निजाम मीर उस्मान अली ख़ान आसफ जाह VII के शासन को बनाए रखने तथा हैदराबाद स्टेट को नवस्वतंत्र भारत में विलय का विरोध करने के लिए बनाई थी। यह सेना कासिम रिजवी द्वारा निर्मित की गई थी।  

रजाकार के मुकाबले में स्वामी रामानंद तीर्थ के नेतृत्व में तेलंगाना के लोगोंं के साथ मिलकर आंध्र हिंदू महासभा का गठन किया और भारत के साथ राज्य के एकीकरण की मांग की। रजाकार तेलंगाना और मराठवाड़ा क्षेत्र में कई लोगों की नृशंस हत्या, बलात्कार आदि के लिए जिम्मेदार थे।
रजाकार निर्दय लोग थे आखिरकार, भारतीय सेना ने ऑपरेशन पोलो के दौरान रजाकर का खात्मा करके कासिम रज़वी को पकड़ लिया। शुरू में उसे जेल में बंद किया और फिर शरण प्रदान करके पाकिस्तान जाने की अनुमति दी थी।

## इतिहास
भारत की आज़ादी से पूर्व निजाम हैदराबाद उस समय भी दुनिया का सबसे अमीर आदमी था। निज़ाम हकुमत की अपनी रेलवे, डाक सेवा, संचार, जहाज रानी, एयरलाइन फ़ौज थी। हकुमत की जी डी पी बेल्जियम के बराबर थी। निज़ाम के पास 22,000 फौजियों की सेना थी जिसमे अरब, पठान,मनिहार, रोहिल्ले आदि शामिल थे। निज़ाम ने भारत में विलय करने से इंकार कर दिया था। सितम्बर 1948 तक कई वार्ताओं के दौर चले लेकिन निज़ाम टस से मस न हुए। निज़ाम की निजामशाही के खिलाफ़, उसके जमीदारों के खिलाफ आज़ाद भारत में आम जनता का पहला संगठित विद्रोह हुआ जिसका नेतृत्व भारत की कम्युनिस्ट पार्टी ने किया था। 

उन दिनों मजलिस हुआ करती थी जिसका नेता कासिम रिज़वी था। भाड़े के सैनिकों को रखने में माहिर निजाम की हकुमत बचाने के लिए कासिम ने निजाम के आदेश पर एक मिलिश्या का गठन किया जिसे 'रजाकार' के नाम से जाना जाता है। इसकी तादाद उन दिनों 2 लाख तक बतायी जाती है। आम मुस्लिम आबादी पर कासिम की पकड़ भी इस संगठन के जरिये समझी जा सकती है। 

निज़ाम की हकुमत को 17 सितंबर 1948 में पांच दिन का भारतीय फ़ौजी अभियान 'आपरेशन पोलो' उर्फ़ पुलिस एक्शन के सामने घुटने टेक देने पडे। निजाम के अरब कमांडर अल इदरूस को जनरल चौधरी के सामने समर्पण करना पड़ा। इस लड़ाई में भारत के 32 फ़ौजी मरे, निजाम की तरफ से मरने वालो की संख्या 1863 बतायी गयी लेकिन उन हालात में हुई व्यापक हिंसा में मरने वालों की संख्या विभिन्न इतिहासकारों के माध्यम से 50 हजार से दो लाख तक बताई जाती है।

## रज़ाकार के प्रकार

रजाकारों को 4 प्रकारों में वर्गीकृत किया जा सकता है:
*मुस्लिम रज़ाकार* : जिन्होंने 70 प्रतिशत रजाकार बल का गठन किय।  
*हिन्दू रज़ाकार* : निजाम का पक्ष लेने के लिए हिंदू देशमुखों और जमींदारों द्वारा नियुक्त कार्मि। 

### नकली रज़ाकार
*कम्युनिस्ट रज़ाकार* - कम्युनिस्ट जिन्होंने रजाकार के रूप में पेश आकर कई बार लूट को अंजाम दिय। 
*कांग्रेस रज़ाकार* - कांग्रेस पार्टी के कार्यकर्ता जो सामान्य रज़ाकारों की आड़ में छिपकर, कुछ गाँवों में लूटपाट को अंजाम दिया।

कैप्टन पांडुरंगा रेड्डी ने इन कांग्रेस कार्यकर्ताओं और कम्युनिस्टों को गद्दार करारा, जिन्होंने हिंसा को अपना एजेंडा फैलाने के लिए आम लोग को प्रोत्साहित किया।

## लोकप्रिय संस्कृति
17 सितंबर 2023 को, तेलुगु फिल्म रजाकार: द साइलेंट जेनोसाइड ऑफ हैदराबाद का टीज़र जारी किया गया। 2015 में इस संगठन के बारे में मराठी पूर्ण रजाकार ने भी विज्ञप्ति जारी की थी।

## बाहरी कड़ियाँ
*रजाकार कौन थे? 
*हैदराबाद स्टेट भारत का हिस्सा कैसे बन गया
*कैप्टन पांडु रंगा रेड्डी विभिन्न रजाकारों के बारे में

## सन्दर्भ

श्रेणी:हैदराबाद राज्य
मुक्तस्रोत सॉफ्टवेयर का विकासक्रम

**1976** -- Emacs
**1982** -- TeX
**1984** -- X window system
**1987** -- GCC
**1987** -- Perl

**1991** -- लिनक्स कर्नेल (Linux Kernel)
**1991** -- पाइथन (Python)
**1992** -- 386BSD
**1992** -- Samba
**1993, March** -- NetBSD
**1993, Dec** -- FreeBSD
**1993** -- Wine
**1995, June** -- PHP
**1995** -- GIMP
**1995** -- Ruby
**1996** -- Apache
**1996** -- KDE
**1997, August** -- GNOME
**1999, August** -- ओपेनआफिस (OpenOffice.org)

**2002** -- MediaWiki
**2003, April** -- Firefox

## इन्हें भी देखें
* मुक्तस्रोत सॉफ्टवेयर
*निःशुल्क और मुक्तस्रोत सॉफ्टवेयर का इतिहास
*लिनक्स का इतिहास

## बाहरी कड़ियाँ
* A brief history of open-source software


श्रेणी:मुक्तस्रोत साफ्टवेयर
ज़ूना बेगम

**ज़ूना बेगम​** (कश्मीरी: ) एक कश्मीरी भारतीय राजनीतिज्ञ हैं जो जम्मू व कश्मीर राज्य के बारामुल्ला ज़िले के हार्दशिवा गाँव की पंचायत में चुनी हुई पंच हैं। उनपर १२ जनवरी २०१३ को पिस्तौलधारी आदमियों ने उनके घर में ज़बरदस्ती घुसकर हमला किया। कई समीक्षकों के अनुसार उनकी हत्या की कोशिश चरमपंथी उग्रवादियों द्वारा स्थानीय चुने हुए नेताओं को मार डालने के मुहीम का भाग थी। इस हमले से कुछ पहले बारामुल्ला ज़िले के गोरीपोरा गाँव के सरपंच हबीबुल्लाह मीर की हत्या कर दी गई थी। ज़ूना बेगम पर हमले के बाद कई कश्मीरी पंचों ने यह कहकर इस्तीफ़े दिए कि 'सरकार उन्हें सुरक्षा देने में पूरी तरह नाकाम रही है'।

## इन्हें भी देखें
* हबीबुल्लाह मीर

## सन्दर्भ

श्रेणी:जम्मू और कश्मीर के राजनीतिज्ञ
श्रेणी:भारतीय राजनीतिज्ञ
श्रेणी:कश्मीरी लोग
श्रेणी:भारतीय महिलाएँ
श्रेणी:कश्मीर के लोग
लश्कर-ए-झंगवी

**लश्कर-ए-झंगवी** (उर्दू: , अंग्रेज़ी: Lashkar-e-Jhangvi) एक पाकिस्तानी उग्रवादी संगठन है। इसकी स्थापना १९९६ में हुई जब सिपाह-ए-सहाबा पाकिस्तान के एक कार्यकर्ता, रियाज़ बसरा, की उस संगठन के नेतृत्व से अनबन हो गई और उसने अलग होकर अपना अलग संगठन चला लिया। लश्कर-ए-झंगवी एक सुन्नी चरमपंथी गुट है जो पाकिस्तान और अमेरिका द्वारा एक आतंकवादी संगठन क़रार दिया जा चुका है। इसे कई बार शिया लोगों पर जानलेवा हमलों के लिए ज़िम्मेदार ठहराया जा चुका है, जिन्हें यह मुस्लिम नहीं मानते और इस्लाम का शत्रु समझते हैं। इसके अधिकतर सदस्य पंजाबी हैं।

## नाम
सिपाह-ए-सहाबा पाकिस्तान के संस्थापकों में से एक हक़ नवाज़ झंगवी था, जिसकी पारिवारिक जड़ें पाकिस्तानी पंजाब के झंग इलाक़े में थीं। लश्कर-ए-झंगवी के संस्थापक सिपाह-ए-सहाबा पाकिस्तान के सदस्य थे लेकिन उन्हें लगा कि यह संगठन हक़ नवाज़ झंगवी की दिखाई राह से भटक गया है इसलिए उन्होंने अलग होकर लश्कर-ए-झंगवी चलाई, जिसका मतलब 'झंगवी की फ़ौज' है।

## सन्दर्भ


## इन्हें भी देखें
* सिपाह-ए-सहाबा पाकिस्तान

## बाहरी कड़ियाँ
*शियाओं के खिलाफ लड़ता है लश्कर-ए-झांगवी

श्रेणी:जिहादी संगठन
श्रेणी:पाकिस्तान में आतंकवाद
श्रेणी:देवबन्दी
तहरीक-ए-तालिबान पाकिस्तान

thumb|250px|तहरीक-ए-तालिबान का ध्वज
[thumb|250px|तहरीक-ए-तालिबान पाकिस्तान [संघीय प्रशासित कबायली क्षेत्र|फ़ाटा क्षेत्र से शुरु हुई थी]] 

**तहरीक-ए-तालिबान पाकिस्तान** (उर्दू: , ), (संक्षिप्त रूप से  **टीटीपी** , TTP) या **पाकिस्तानी तालिबान** भी कहते हैं, पाकिस्तान-अफ़गानिस्तान सीमा के पास स्थित संघीय प्रशासित कबायली क्षेत्र से उभरने वाले चरमपन्थी उग्रवादी गुटों का एक संगठन है। यह अफ़गानिस्तान की तालिबान से अलग है हालाँकि उनकी विचारधाराओं से काफ़ी हद तक सहमत है। इनका ध्येय पाकिस्तान में शरिया पर आधारित एक कट्टरपन्थी इस्लामी अमीरात को क़ायम करना है। इसकी स्थापना दिसम्बर 2007 को हुई जब बेयतुल्लाह महसूद​ के नेतृत्व में 13 गुटों ने एक तहरीक (अभियान) में शामिल होने का निर्णय लिया। जनवरी 2013 में तहरीक-ए-तालिबान पाकिस्तान ने घोषणा करी कि वे भारत में भी शरिया-आधारित अमीरात चाहते हैं और वहाँ से लोकतन्त्र और पन्थनिरपेक्षता खत्म करने के लिए लड़ेंगे। उन्होंने कहा कि वे कश्मीर में सक्रीय होने के प्रयास कर रहे हैं।

16 दिसम्बर 2014 को पेशावर के सैनिक स्कूल पर हमला करके तहरीक-ए-तालिबान के छः आतंकियों ने 126 बच्चों की हत्या कर दी।

## नाम
'तालिब' का अर्थ 'छात्र' (या 'पान्थिक शिक्षा माँगने वाला') और 'तहरीक' का अर्थ 'अभियान' या 'मुहिम' होता है। तहरीक-ए-तालिबान पाकिस्तान का मतलब 'पाकिस्तानी छात्र अभियान' है।

## सन्दर्भ


## इन्हें भी देखें
* तालिबान

## बाहरी कड़ियाँ
*जानें क्‍या है तहरीक-ए-तालिबान और क्‍या है इसका मकसद

श्रेणी:जिहादी संगठन
श्रेणी:पाकिस्तान में आतंकवाद
श्रेणी:भारत में आतंकवाद
श्रेणी:देवबन्दी
सिपाह-ए-सहाबा पाकिस्तान

**सिपाह-ए-सहाबा पाकिस्तान** (उर्दू: , पाकिस्तान का एक सुन्नी देवबन्दी संगठन है जो पहले एक राजनैतिक पार्टी भी रहा है। इसकी स्थापना हक़ नवाज़ झंगवी ने 1980 के दशक में पाकिस्तानी पंजाब के झंग शहर में की थी। यह एक शिया-विरोधी संगठन है और इसने अपना ध्येय पाकिस्तान में 1979 में हुई ईरान की इस्लामी क्रांति के बाद शियाओं के प्रभाव को कम करना बताया था। ईरान एक शिया-प्रमुख देश है। 2002 में भूतपूर्व पाकिस्तानी तानाशाह परवेज़ मुशर्रफ़ ने इसपर प्रतिबन्ध लगा दिया था‌ और इसे एक आतंकवादी संगठन घोषित कर दिया था। इसके बाद इस संगठन ने अपना नाम बदलकर 'अह्ल-ए-सुन्नत वल जमात' रख लिया‌। हालाँकि इसे अभी भी अधिकतर 'सिपाह-ए-सहाबा' ही बुलाया जाता है। मार्च 2012 में पाकिस्तानी सरकार ने अह्ल-ए-सुन्नत वल जमात पर भी प्रतिबन्ध लगा दिया। कुछ विद्वानों के अनुसार पाकिस्तान के एक और भूतपूर्व तानाशाह ज़िया-उल-हक़ ने ही प्रारम्भ में इस संगठन को प्रोत्साहित किया था।

## नाम
इस्लामी इतिहास में 'सहाबा' पैग़म्बर मुहम्मद के साथियों को कहा जाता है। इस संगठन ने अपने-आप को उनकी परम्परा के रखवाले होने का नाम दिया।

## इन्हें भी देखें
* लश्कर-ए-झंगवी

## सन्दर्भ


श्रेणी:जिहादी संगठन
श्रेणी:पाकिस्तान में आतंकवाद
श्रेणी:देवबन्दी
क्षणिक अनुक्रिया

right|thumb|300px|'''अवमंदित कम्पन''' : बहुत से तंत्रों की क्षणिक अनुक्रिया इससे मिलती-जुलती है। किन्तु कुछ तंत्रों की क्षणिक अनुक्रिया बिना किसी कम्पन के अपने स्थाई मान की ओर अग्रसर होती है, जिसे अति-अवमंदित अनुक्रिया (ओवरडैम्प्ड रिस्पॉन्स) कहते हैं।
वैद्युत इंजीनियरी एवं यांत्रिक इंजीनीयरी के सन्दर्भ में किसी तंत्र की साम्यावस्था के बाद उसमें किसी प्रकार का परिवर्तन करने के तुरन्त बाद तंत्र की अनुक्रिया (रिस्पांस) को उसकी **क्षणिक अनुक्रिया** (transient response) कहते हैं। इसे 'अस्थाई अनुक्रिया' या 'प्राकृतिक अनुक्रिया' (natural response) भी कहते हैं। क्षणिक अनुक्रिया केवल 'बन्द/चालू' (आन/आफ) करने पर ही नहीं होती, यह साम्य को प्रभावित करने वाली किसी भी क्रिया से बाद हो सकती है। उदाहरण के लिए, श्रेणीक्रम में जुड़े किसी अनावेशित संधारित तथा प्रतिरोध को एक १२ वोल्ट की बैटरी से जोड़ने पर संधारित्र की वोल्टता शून्य से बढ़ते हुए इक्सपोनेंशियल तरीके से १२ वोल्ट की तरफ जाती है। इसे इस परिपथ की क्षणिक अनुक्रिया कहेंगे।

वास्तव में क्षणिक अनुक्रिया किसी भी तंत्र में होती देखी जा सकती है। उदाहरण के लिए किसी देश की कराधान व्यवस्था में कोई बड़ा परिवर्तन करने पर उत्पादन पर क्या प्रभाव पड़ता है। क्षणिक अनुक्रियाओं के कुछ समय बाद तंत्र पुनः साम्यावस्था को प्राप्त हो जाता है जिसे 'स्थाई अवस्था' कहते हैं। किसी तंत्र में क्षणिक अनुक्रिया से आरम्भ करके 'अस्थाई अवस्था' में आने का समय उस तंत्र के 'कालांक' (time constant) को बताने का एक तरीका है। उदाहरण के लिए किसी तंत्र का कालांक २ सेकेण्ड है तो इसका मतलब है कि किसी परिवर्तन के बाद वह तंत्र लगभग ५ x २ सेकेण्ड = १० सेकेण्ड में स्थाई अवस्था में आ जाएगा। 

## इन्हें भी देखें
* स्थाई अवस्था

श्रेणी:इंजीनियरी
इनविक्टस

**इनविक्टस** (Invictus) ब्रिटिश कवि विलियम अर्नस्ट हॅन​ली (१८४९-१९०३) द्वारा लिखित एक छोटी अंग्रेज़ी-भाषा की कविता है। 'इनविक्टस' लातिनी भाषा का शब्द है और इसका अर्थ है 'अजेय', यानि 'जो कभी हराया न जा सके'। कुछ समीक्षकों ने इस कविता के प्रकाशन के बाद कहा की 'इनविक्टस शब्द हर उस आदमी का नारा है जो जीवन की मुश्किलों को आँख दिखाता है और उनका निडरता से सामना करता है।'

## पृष्ठभूमि
१३ वर्ष की आयु में विलियम अर्नस्ट हॅन​ली को हड्डियों का तपेदिक हो गया। कुछ सालों बाद यह बढ़कर उनके पाँव तक पहुँच गया और चिकित्सकों ने कहा कि उन्हें बचाने के लिए उनकी टांग को घुटने के नीचे से काट देना होगा। इस तरह १७ वर्षों की उम्र में वह अपनी एक टांग खो बैठे। स्टोइक विचारधारा से उन्हें मानसिक बल मिला और वे इस 'इनविक्टस' नामक कविता को लिखने के लिए प्रेरित हुए। एक ही टांग होने के बावजूद उन्होंने ५३ वर्षों की आयु तक एक सक्रीय और सफल जीवन जिया।

## कविता
कविता के बोल और उनका अर्थ इस प्रकार हैं:

## इन्हें भी देखें
* ओल्ड मैंज़ होप
 roc

## सन्दर्भ


श्रेणी:अंग्रेज़ी की कवितायें
श्रेणी:लातिनी के सूत्रवाक्य
विनय कटियार

**विनय कटियार** (जन्म : ११ नवम्बर १९५४, कानपुर) भारतीय राजनीतिक दल भारतीय जनता पार्टी के एक राष्ट्रीय उपाध्यक्ष है।

## जीवन - यात्रा
कटियार का जन्म देवीचरण कटियार एवं श्यामकली के यहाँ हुआ। वह फैज़ाबाद (अयोध्या) से सन् १९९१, '९६ एवं '९९ में क्रमशः १०वीं, ११वीं एवं १३वीं लोक सभा के लिए निर्वाचित हुए। वर्तमान में वह उत्तर प्रदेश से राज्यसभा में सदस्य है।

## सन्दर्भ

श्रेणी:जीवित लोग
श्रेणी:कानपुर के लोग
श्रेणी:भारतीय जनता पार्टी के राजनीतिज्ञ
श्रेणी:राज्यसभा सदस्य
श्रेणी:1954 में जन्मे लोग
21 (फ़िल्म)

**21** अंग्रेज़ी भाषा की अमेरिकी फ़िल्म है। फ़िल्म में केविन स्पेसी और लॉरेंस फ़िशबर्न मुख्य भूमिका में हैं। फ़िल्म को निर्देशित निर्देशक रॉबर्ट ल्यूकॅटिक ने किया है।
फ़िल्म सच्ची घटना पर आधारित है।

## कथानक
मैसाचुसेट्स प्रौद्योगिकी संस्थान में गणित स्नातक के अंतिम वर्ष के छात्र बैन कैम्पबेल को हार्वर्ड मेडिकल स्कूल में प्रवेश मिल जाता है परन्तु वह स्कूल की $300,000 "असाधारण" फ़ीस वहन नहीं कर सकता। उत्तम व्यक्ति वृत्त होने के पश्चात भी उसे स्कूल द्वारा दिए जाने वाली प्रतिष्ठित रोबिनसन स्कोलरशिप के लिए अत्यधिक प्रतिस्पर्धा का सामना करना पड़ता है। स्कूल का निदेशक उसे बताता है कि यह मौका केवल उस विशेष छात्र को दिया जाता है जो उसे "चकाचौंध" कर दे और उसे अंतिम अवसर के तौर पर अपने जीवन और उससे जुड़े अनुभवो पर आधारित एक निबंध लिखने के लिए कहता है।

एमआईटी में उसकी अरैखिक समीकरण कक्षा का प्रोफेसर मिकी रोज़ा उसे प्रायिकता और चर परिवर्तन से सम्बन्धित समस्या देता है, जिसे कैम्पबेल सफलतापूर्वक सुलझा देता है। अपने पेपर में कैम्पबेल के नंबर देख कर प्रोफेसर उससे काफ़ी प्रभावित होता है और बाद में उसे अपनी ब्लेक जेक टीम में आने का आमंत्रण देता है। मिकी की यह गुप्त टीम, जिसमें एमआईटी के अन्य छात्र चोई, फिशर, जिल और कियाना भी शामिल हैं, कार्ड गणना द्वारा लास वेगास के कैसीनो में बड़ी मात्रा में पैसे बनाते हैं। पहले मना करने के पश्चात कैम्पबेल अनिच्छा से टीम का हिस्सा बन जाता है जिससे वह मेडिकल स्कूल की फ़ीस अदा कर सके। टीम उसे अपनी सारी चालें समझाती है तथा एक प्रायोगिक परीक्षण के पश्चात वह टीम का फिशर के साथ "बिग प्लेयर" बन जाता है।

## पात्र
* जिम स्टर्जैस — बैन कैम्पबेल
* केविन स्पेसी — प्रोफेसर मिकी रोज़ा
* केट बोज़वर्थ — जिल टेलर
* लॉरेंस फ़िशबर्न — कोल विलियम्स
* एरोन यू — चोई
* लाएज़ा लापेरा — कियाना
* जैकब पिट्स — फिशर
* जैक मैकगी — टैरी
* जोश गैड — माइल्स कोनोली
* सैम गोल्ज़ारी — कैम अज़ेज़ी
* हैलन कैरी — ऐलन कैम्पबेल

## सन्दर्भ

## बाहरी कड़ियाँ
* 

श्रेणी:अंग्रेज़ी फ़िल्में
मिश्मी लोग

thumb|230px|मिश्मी युवक व युवती
**मिश्मी** या **देंग** भारत के अरुणाचल प्रदेश राज्य और तिब्बत में बासने वाले एक मानव समुदाय का नाम है। यह तीन क़बीलों में बंटा है - इदु मिश्मी (इदु ल्होबा), दिगारू (ताराओं, दारांग देंग) और मिजू मिश्मी (कामान देंग)। मिश्मी लोग मध्य अरुणाचल प्रदेश के पूर्वोत्तरी छोर में बसते हैं जो ऊपरी और निचली दिबांग घाटी, लोहित और अनजाव ज़िलों पर विस्तृत हैं। जनसँख्या के आधार पर मिश्मी अरुणाचल की सातवी सबसे बड़ी जनजाति है और १९८१ की जनगणना में उनकी आबादी २४,५६९ थी।

## इतिहास
मिश्मी लोग बर्मा के काचिन क्षेत्र से भारत में आकर बस गए थे। सबसे पहले इदु मिश्मी आये, जिसके बाद आज से लगभग ५०० वर्ष पूर्व दिगारू मिश्मी आये और सबसे अंत में मिजू मिश्मी आये थे।

## इन्हें भी देखें
* अरुणाचल प्रदेश

## सन्दर्भ


श्रेणी:भारत की जनजातियाँ
श्रेणी:अरुणाचल प्रदेश की जनजातियाँ
मुहम्मद ताहिर उल-क़ादरी

**मुहम्मद ताहिर उल-क़ादरी** (, Muhammad Tahir-ul-Qadri) एक पाकिस्तानी सूफ़ी विद्वान हैं जो पंजाब विश्वविद्यालय (पाकिस्तान) में अन्तरराष्ट्रीय संवैधानिक क़ानून के भूतपूर्व प्रोफ़ेसर रह चुके हैं। जनवरी २०१३ में उन्होंने पाकिस्तान में वहाँ की सरकार हटाने का अभियान छेड़ दिया, हालाँकि वह स्वयं कनाडा की नागरिकता रखते हैं। वे अपने २०१० में जारी किये गए फ़तवा के लिए भी जाने जाते हैं, जिसमें उन्होंने ठहराया कि आतंकवाद और आत्मघाती हमले दुष्ट और इस्लाम-विरुद्ध हैं और इन्हें करने वाले काफ़िर हैं। यह घोषणा तालिबान और अल-क़ायदा जैसे संगठनों की विचारधाराओं के ख़िलाफ़ समझी गई है।

## नाम का उच्चारण
'क़ादरी' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

## जीवनी
क़ादरी पाकिस्तानी पंजाब के झंग शहर में १९ फ़रवरी १९५१ को फ़रीद-उद-दीन क़ादरी के घर जन्में थे। वे एक सियाल पंजाबी हैं। छोटी उम्र में उन्होंने झंग के 'सेक्रड हार्ट क्रिस्चन स्कूल' जाना शुरू किया जहाँ उन्होंने अंग्रेज़ी भी सीखी और ईसाई धर्म के पहलुओं से भी अवगत हुए। साथ-साथ उन्होंने इस्लामी धार्मिक शिक्षा भी प्राप्त की। फिर उन्होंने पंजाब विश्वविद्यालय, लाहौर से न्याय की तालीम ली और १९७४ में ऍल॰ऍल॰बी॰ की डिग्री प्राप्त की। कुछ समय वकालत करने के बाद इन्होनें १९७८-१९८३ काल में पंजाब विश्वविद्यालय में क़ानून पढ़ाया और फिर इस्लामी क़ानून प्रथा में डॉक्टर की डिग्री (पी॰ऍच॰डी॰) प्राप्त की, जिसमें इनका अध्ययन विषय 'इस्लाम में दण्ड, उनका श्रेणीकरण और दार्शनिक पहलू' था।

### मिनहाज-उल-क़ुरान​ की स्थापना
१९८१ में उन्होंने सूफ़ी विचारधारा पर आधारित 'मिनहाज़-उल-क़ुरान इंटरनैश्नल​' नामक संस्थान चलाया, जिसका ध्येय इस्लामी विचार को ग़ैर-चरमपंथी दृष्टि से समझना-समझाना, शिक्षा पर ज़ोर देना और अन्य धार्मिक समुदायों के साथ शांतिपूर्ण सम्बन्ध स्थापित करना था।

### आतंकवाद पर फ़तवा
२ मार्च २०१० को क़ादरी ने एक फ़तवा (इस्लामी धार्मिक मत व आदेश) जारी किया जिसमें पूरी तरह से दहशतगर्दी की निंदा की गई और उसे इस्लाम-विरुद्ध बताया गया। इसमें लिखा था कि 'आतंकवाद, आतंकवाद ही है; हिंसा, हिंसा ही है और इनकी न इस्लामी शिक्षा में कोई जगह है और न ही इन्हें न्यायोचित ठहराया जा सकता है।' यह ६०० पन्नों का आदेश 'आतंकवाद पर फ़तवा' (Fatwa on Terrorism) कहलाया गया।

### २०१२ में भारत का दौरा
२२ फ़रवरी २०१२ को क़ादरी चार हफ़्तों की भारत-यात्रा के लिए दिल्ली पहुँचे। उन्होंने पाकिस्तान और भारत पर सेना पर ख़र्चा कम करने का और ग़रीबी हटाने पर अधिक व्यय करने का आग्रह किया। दिल्ली में अपने फ़तवे की पुस्तक के भारतीय उद्घाटन पर उन्होंने कहा कि 'इस्लाम में आतंकवाद की कोई जगह नहीं है।' वे तीर्थयात्रा पर अजमेर भी गए।

## राजनैतिक भूमिका
२५ मई १९८९ में क़ादरी ने 'पाकिस्तानी आवामी तहरीक' नामक राजनैतिक पार्टी स्थापित की जिसके उद्देश्य 'सच्चा लोकतंत्र, आर्थिक संतुलन, मानवाधिकार रक्षा में सुधार, सामाजिक न्याय और पाकिस्तान में स्त्रियों की भूमिका को बढ़ावा देना' बताया गया। १९९० में इस दल ने राष्ट्रीय चुनाव लड़े। आगे चलकर वे लाहौर क्षेत्र से पाकिस्तान की क़ौमी असेम्बली (यानि संसद) के सदस्य रहे लेकिन उन्होंने २००४ में इस्तीफ़ा दे दिया।

## इन्हें भी देखें
* फ़तवा

## सन्दर्भ


श्रेणी:पाकिस्तानी राजनीतिज्ञ
श्रेणी:पाकिस्तानी धार्मिक नेता
श्रेणी:कनाडा के मुसलमान
टेमी चाय

**टेमी चाय** भारत के सिक्किम राज्य के दक्षिण सिक्किम में स्थित **टेमी चाय बगान** की चाय है। ज़िला मुख्यालय नामची से उत्तर पूर्व में दामथांग और तेमी बाजार के बीच  इलाके में फैला यह चाय बागान तेंदोंग पर्वत श्रेणी की ढलान पर स्थित है। यह चाय बगान 1969 में सिक्किम सरकार द्वारा शुरू किया गया था और सिक्किम का एकमात्र चाय बागान है। यहाँ की चाय विश्व बाज़ार में ऊँचे दर्ज़े की चाय मानी जाती है। इसे सिक्किम के अंतिम नरेश (चोग्याल) के प्रयासों से स्थापित किया गया था और स्थानीय लोगों के अलावा तिब्बती शरणार्थियों को भी रोज़गार मिला।

## बगान
बागान के निर्माण से पहले यह इलाका एक शेर्पा गाँव था जिसका रकबा तकरीबन 10 था और यहाँ वन विभाग की पौधशाला (नर्सरी) थी। यह पौधशाला बीसवीं सदी की शुरुआत के दशक में  बनी एक स्कॉटलैंड की मिशनरी बिल्डिंग के आसपास थी जिस मंडल स्तरीय वन अधिकारी का कार्यालय और निवास था। ब्रिटिश काल में यह स्कॉटिश मिशनरी इस इलाके का प्रमुख लैंडमार्क थी। बाद में 1954 में इसे सिक्किम सरकार ने अधिग्रहीत कर लिया।

इस परियोजना की शुरुआत अंतिम सिक्किम नरेश चोग्याल पाल्देन थोन्दुप नामग्याल के प्रयासों से शुरू हुई और 1969 में इसकी स्थापना हुई। यह बागान सिक्किम सरकार द्वारा गठित एक टी बोर्ड के मातहत कार्य करता है जिसका नाम ‘संग-मारतम टी ग्रोवर्स कोऑपरेटिव सोसायटी' है। संग मातरम सोसायटी की स्थापना 1998 में हुई।

टेमी चाय बागान कुल  क्षेत्रफल विस्तार लिए हुए है जो तेंदोंग पहाड़ के ढाल पर है। यहाँ की मिट्टी दोमट प्रकार की है और ढाल की प्रवणता 30–50% है। यह इलाका मृदा अपरदन अर्थात् मिट्टी के कटाव से भी कुछ हद तक प्रभावित है और बीच बीच में पथरीली ज़मीन के टुकड़े भी हैं।

## उत्पादन
260px|अंगूठाकार|alt=हरे बागान के बीच बर्फीले पहाड़ी बैकग्राउंड में स्थित एक बंगला|चाय बागान में स्थित चेरी रिज़ॉर्ट
भारत सरकार के सूक्ष्म, लघु और मध्यम उद्यम मंत्रालय द्वारा सिक्किम के 2005 के एक अध्ययन में बताया गया कि टेमी चाय बागान में 406 मजदूरऔर 43 अन्य कर्मचारी कार्यरत थे। यहाँकीतत्कालीन औसत वार्षिक उत्पादन क्षमता लगभग 100 टन (एक लाख किलोग्राम) थी।

यहाँ जैविक चाय के उत्पादन को बढ़ावा दिया जा रहा है। टेमी चाय को भारतीय चाय बोर्ड द्वारा वर्ष 1994 और 1995 के लिए "अखिल भारतीय गुणवत्ता पुरस्कार" प्रदान किया गया था।

## पर्यटन
यह बागान केवल चाय उत्पादन के लिए ही नहीं प्रसिद्ध है बल्कि सिक्किम का एक प्रमुख पर्यटक आकर्षण भी है। यहाँ पर्यटक हरे बागान के दृश्य के साथ कंचनजंघा पर्वत की ऊँची चोटियों का अवलोकन कर सकते हैं। आमतौर पर लोग यहाँ सर्दियों की शुरुआत में जाना पसंद करते हैं जब मौसम ठंडा लेकिन साफ़ होता है और दृश्यावलोकन के लिए अच्छा होता। नवंबर का महीना सबसे बेहतर माना जाता है जब यहाँ चेरी के पेड़ों में फूल आते हैं। वसंत के समय को भी यहाँ घूमने के लिए बेहतरीन माना जाता है।

## चित्र दीर्घा

Temi Tea Garden Ravangla.jpg|टेमी चाय बागान का एक दृश्य, हलकी धुंध के पीछे पर्वत
Temi tea garden.jpg|साफ़ आसमान के समय का दृश्य
Temi Tea Garden Sikkim India October 2013.jpg|अक्टूबर के महीने में एक दृश्य


## सन्दर्भ

श्रेणी:सिक्किम
श्रेणी:सिक्किम में पर्यटन आकर्षण
श्रेणी:चाय उद्योग
गूसबम्प्स

***गूसबम्प्स*** (), बच्चों डरावनी कथा अमेरिकी लेखक द्वारा लिखित उपन्यास की एक शृंखला है: आर. एल. स्टाईन और शैक्षिक द्वारा प्रकाशित। यह कहानियों का एक संग्रह है कि अर्द्ध समरूप साजिश संरचनाओं सुविधा काल्पनिक डरावना स्थितियों में शामिल किया जा रहा है बच्चों के साथ है। शृंखला में थीम्स डरावना, हास्य और अलौकिक शामिल हैं। २०१३ के रूप में, दुनिया भर में ३५० मिलियन से अधिक पुस्तकों शृंखला में तीस से अधिक पांच से अधिक भाषाओं में बेचा गया है, के बाद से इसे व्यापक लोकप्रियता हासिल की है। पुस्तक शृंखला भी एक हिंदी अनुवाद मिल गया है, द्वारा शैक्षिक भारत।

## पुस्तकें
***आधी रात का हौआ** (मूल शीर्षक: **The Scarecrow Walks At Midnight**)

## सन्दर्भ

## इन्हें भी देखें
* गूसबम्प्स (टीवी श्रृंखला) - टीवी शृंखला पुस्तक शृंखला पर आधारित है।

श्रेणी:साहित्य
श्रेणी:गूसबम्प्स
बाश्गल नदी

**बाश्गल नदी** (दरी फ़ारसी: , दरिया-ए-बाश्गल​; अंग्रेज़ी: Bashgal River; पश्तो: लंड​ई सींद) पूर्वोत्तरी अफ़्ग़ानिस्तान के नूरिस्तान प्रान्त में बाश्गल वादी में बहने वाली एक नदी है। यह हिन्दू-कुश पर्वतों की दक्षिणी ढलानों से शुरू होकर दक्षिण और दक्षिण-पश्चिमी दिशा में बहती है। बाश्गल कुनर नदी की एक सहायक नदी है और कुनर वादी में अरुंदु (अरनाव​ई) और चिगर-सराई की बस्तियों के पास चित्राल नदी से संगम करती है जिसके बाद यह मिली-जुली नदी 'कुनर' कहलाती है।

## इन्हें भी देखें
* कुनर नदी

## सन्दर्भ


श्रेणी:अफ़्गानिस्तान की नदियाँ
श्रेणी:नूरिस्तान प्रान्त
कोन्या-उरगेन्च

thumb|250px|सोल्तान तेकेश मक़बरा
thumb|250px|गुतलुक-तेमिर मीनार
**कोन्या उरगेन्च** या **कोन्ये उरगेन्च** (तुर्कमेन: Köneürgenç, अंग्रेज़ी: Konye-Urgench) मध्य एशिया के तुर्कमेनिस्तान देश के पूर्वोत्तरी भाग में उज़बेकिस्तान की सरहद के पास स्थित एक बस्ती है। यह उरगेन्च की प्राचीन नगरी का स्थल है जिसमें १२वीं सदी के ख़्वारेज़्म क्षेत्र की राजधानी के खँडहर मौजूद हैं। २००५ में यूनेस्को ने इन खँडहरों को एक विश्व धरोहर स्थल घोषित कर दिया।

## इतिहास
कोन्या उरगेन्च कभी आमू दरिया के किनारे बसा हुआ और रेशम मार्ग पर स्थित एक महान शहर हुआ करता था। इसकी स्थापना की सही तिथि तो मालूम नहीं लेकिन यहाँ के किर्कमोला क़िले को देखकर लगता है कि यह हख़ामनी काल के कुछ बाद स्थापित हुआ हो। १२वीं और १३वीं शताब्दियों में यह ख़्वारेज़्मी साम्राज्य की राजधानी बना और बुख़ारा को छोड़कर मध्य एशिया की सबसे शानदार नगरी कहलाने लगा। १२२१ में मंगोल साम्राज्य के संस्थापक चंगेज़ ख़ान ने यहाँ आक्रमण किया। उसकी सेनाओं ने शहर जलाकर राख कर दिया और यहाँ के अधिकाँश नागरिकों को मौत की घाट उतार दिया गया।

चंगेज़ ख़ान के हमले के बाद शहर धीरे-धीरे फिर से स्थापित हुआ लेकिन आमू दरिया ने अचानक अपना मार्ग बदल लिया और नगर में पानी ख़त्म हो गया। १३७० में तैमूर ने भी इसपर हमला किया तो नागरिकों ने इस हमेशा के लिए छोड़ दिया। सैंकड़ों साल बाद, १८३१ में तुर्कमेनों ने पुराने शहर-स्थल के बाहर एक छोटी सी बस्ती बनाई और पुराने शहरी इलाक़ें को क़ब्रिस्तान की तरह प्रयोग करने लगे। उरगेन्च नाम का एक नया शहर इस पुराने शहर से दक्षिणपूर्व में खड़ा हो गया तो इस पुराने शहर को 'पुराना उरगेन्च' (स्थानीय भाषाओं में 'कोन्या उरगेन्च') बुलाया जाने लगा। नया उरगेन्च शहर अब सीमा के पार उज़बेकिस्तान में स्थित है।

## स्थापत्य
कोन्या उरगेन्च के बहुत से स्थापत्य गिरकर खँडहर बन चुके हैं। आजकल यहाँ १२वीं सदी में बने तीन छोटे मक़बरे और १४वीं सदी में बना बड़ा तोरेबेग़​ हानिम मक़बरा खड़े हैं। यहाँ ११वीं शताब्दी की शुरुआत में बनी गुतलुक-तेमिर मीनार भी है, जो जाम की मीनार बनने से पहले विश्व की सबसे ऊंची ईटों से बनी मीनार हुआ करती थी। आगे चलकर १३६८ में दिल्ली में क़ुत्ब मीनार पूरी की गई जो मीनार-ए-जाम से भी ऊँची थी।

यहाँ इल-अर्सलान का मकबरा भी है जिसके १२ पहलुओं वाले शंकुनुमा गुम्बज़ ने नीचे ख़्वारेज़्मी नरेश मुहम्मद द्वितीय के दादा, इल-अर्सलान, की क़ब्र है जिनका देहांत ११७२ में हुआ था। इस से ज़रा उत्तर में एक विस्तृत मध्यकालीन क़ब्रिस्तान स्थित है।

## इन्हें भी देखें
* उरगेन्च
* ख़्वारेज़्म
* मीनार-ए-जाम

## सन्दर्भ


श्रेणी:दाशोग़ुज़ प्रान्त
श्रेणी:मध्य एशिया का इतिहास
श्रेणी:रेशम मार्ग
श्रेणी:प्राचीन शहर
श्रेणी:तुर्कमेनिस्तान में विश्व धरोहर स्थल
एअर इंडिया इमारत

thumb|एअर इंडिया इमारत
**एअर इंडिया इमारत** (**Air India Building**) विमान सेवा *एअर इंडिया* का मुख्य कार्यालय है।
यह मुम्बई, महाराष्ट्र (भारत) में स्थित है।

श्रेणी:मुम्बई की इमारतें
श्रेणी:एअर इंडिया
श्रेणी:मरीन ड्राइव
झ़ोउ एनलाई

thumb|230px|झ़ोउ एनलाई

**झ़ोउ एनलाई** (Zhou Enlai, 周恩来, जन्म: ५ मार्च १८९८; देहांत​: ८ जनवरी १९७६) जनवादी गणतंत्र चीन के सबसे पहले प्रधान मंत्री थे जिन्होनें अक्टूबर १९४९ से जनवरी १९७६ तक इस ओहदे पर काम किया। चीनी साम्यवादी पार्टी के सर्वोच्च नेता माओ ज़ेदोंग के अधीन काम करते हुए उन्होंने साम्यवादी दल के चीन पर क़ब्ज़े में और उसके बाद चीन की विदेश नीति और आर्थिक विकास के क्षेत्रों में अहम भूमिका निभाई। १९४९-१९५८ काल में वे चीन के विदेश मंत्री रहे। १९७२ में अमेरिकी राष्ट्रपति रिचर्ड निक्सन के चीन के दौरे और फिर चीनी-अमेरिकी संबंधों में सुधार के पीछे भी उनका काफ़ी हाथ था। भारत, ताइवान, सोवियत संघ और वियतनाम के साथ कटु-संबंधों में भी विदेशी नीति बनाने में झ़ोउ की बड़ी भूमिका रही थी।

समीक्षकों ने अक्सर माओ और झ़ोउ के अलग व्यक्तित्वों पर टिपण्णी करी है। अमेरिका के भूतपूर्व विदेश सचिव हेनरी किस्सिंजर दोनों को जानते थे और उन्होंने लिखा है कि:
:*माओ हर सभा पर छाकर उसे नियंत्रित करते थे जबकि झ़ोउ उसमें घुल-मिलकर फैल जाते थे। माओ का जोश अपने विरोधियों को तबाह करने पर आमादा होता था, झ़ोउ की बुद्धि अपने विरोधियों को बात मनवाने या दांव-पेच से मात देने की कोशिश करता था। माओ खिल्ली उड़ाता था, झ़ोउ तीख़ापन​ दिखाता था। माओ स्वयं को दार्शनिक या फ़िल्सफ़ाई समझता था, झ़ोउ अपने आप को प्रशासक या वार्ताकार मानता था। माओ इतिहास को धक्के मारकर आगे बढ़ाने को उत्सुक था, झ़ोउ इतिहास की लहरों से फ़ायदा उठाकर संतुष्ट था।*

## इन्हें भी देखें
* माओ ज़ेदोंग

## सन्दर्भ


श्रेणी:चीनी साम्यवादी पार्टी के नेता
निःशुल्क एलेक्ट्रानिक परिपथ सिमुलेटर

एलेक्ट्रानिक परिपथ सिमुलेटर भिन्न-भिन्न प्लेटफार्मों के लिए उपलब्ध हैं। इनमें से बहुत से निःशुलक उपलब्ध हैं।

## निःशुल्क एनालॉग एलेक्ट्रानिक परिपथ सिमुलेटर
* Electric VLSI Design System, used to draw schematics and lay out integrated circuits
* gpsim
* SuperSpice from AnaSoft - Windows - Demo allows 750 components
* TINA-TI Free SPICE variant that includes many TI component libraries
* SimOne
* SapWin
* SPICE and variants
* Oregano (software) Linux only
* PSIM

## निःशुल्क एनालॉग एलेक्ट्रानिक परिपथ सिमुलेटर
* Electric VLSI Design System, used to draw schematics and lay out integrated circuits
* gpsim
* SuperSpice from AnaSoft - Windows - Demo allows 750 components
* TINA-TI Free SPICE variant that includes many TI component libraries
* SimOne
* SapWin
* SPICE and variants
* Oregano (software) Linux only
* PSIM

## निःशुल्क डिजिटल एलेक्ट्रानिक परिपथ सिमुलेटर
* CPU Sim
* KTechLab
* Logisim
* Chipmunk-diglog
* Circuit (Falstad), Paul Falstad's online java circuit simulator
* TkGate
* IRSIM, often used with Magic (software)

## निःशुल्क मिश्रित-संकेत (एनालॉग व डिजिटल) एलेक्ट्रानिक परिपथ सिमुलेटर
* GNU Circuit Analysis Package (Gnucap)
* माइक्रो-कैप -- अब पूर्णतः निशुल्क
* Ngspice, including Online SPICE
* GeckoCIRCUITS Applet version (Java)
* क्यू यू सी एस (Quite Universal Circuit Simulator / Qucs)
* SuperSpice from AnaSoft - Windows - Demo allows 750 components

## सन्दर्भ

## बाहरी कड़ियाँ

*
*
न्यूयॉर्क नगर शिक्षा विभाग

**न्यूयॉर्क नगर शिक्षा विभाग** (, NYCDOE) न्यूयॉर्क शहर में नगरपालिका सरकार की शाखा है जिसका उद्देश्य शहर की पब्लिक स्कूल प्रणाली का प्रबंधन करना है। यह संयुक्त राज्य अमेरिका की सबसे बड़ी स्कूल प्रणाली है, जिसके अन्तर्गत 1.1 मिलियन (11 लाख) से अधिक छात्र आते हैं जो 1,700 विभिन्न विद्यालयों में शिक्षा प्राप्त करते हैं। विभाग में न्यूयॉर्क शहर के पाँचो बोरो शामिल हैं।

विभाग का संचालन न्यू यॉर्क सिटी स्कूल्स चान्सलर (कुलाधिपति) करता है। निवर्तमान कुलाधिपति डेनिस एम॰ वॉलकोट हैं, जिन्होंने यह पद कैथी ब्लैक के पश्चात संभाला था। ब्लैक ने केवल 95 दिन के अंदर ही अपने पद से इस्तीफा दे दिया था।

## सन्दर्भ

## बाहरी कड़ियाँ

*  
*NYC DOE Email 
* NYCDOE Office of School Support Services 
* NYCDOE स्कूल ज़ोन सूचना 

श्रेणी:न्यूयॉर्क शहर में शिक्षा
कौमार्य परीक्षण

right|thumb|200px|योनिच्छद की विभिन्न स्थितियाँ
**कौमार्य परीक्षण** यह निर्धारित करने की प्रक्रिया है कि क्या कोई महिला कुंवारी है या नहीं, यानी कि क्या उसने कभी भी संभोग किया है या नहीं? इस परीक्षण में महिला की योनिद्वार की झिल्ली (अर्थात् योनिच्छद) का परीक्षण इस धारणा पर किया जाता है कि उसकी योनिद्वार की झिल्ली केवल संभोग के परिणामस्वरूप ही फट सकती है। इस परीक्षण को सामान्यतः *दो उँगली परीक्षण* () के नाम से भी जाना जाता है। जे॰एन॰यू॰ के सेंटर फॉर लॉ ऐंड गवर्नेंस में प्राध्यापक प्रतीक्षा बख्शी के अनुसार *फ्रांसीसी मेडिकल विधिवेत्ता एल॰ थोइनॉट ने 1898 के आसपास नकली और असली कुंआरी लड़कियों में फर्क करने वाली जाँच के लिए इस तरह का टेस्ट ईजाद किया था। नकली कुंआरी उस महिला को कहा जाता था, जिसकी हाइमन लचीलेपन के कारण सेक्स के बाद भी नहीं टूटती है।* भारत में मेडिकल विधिशास्त्र की लगभग हर पुस्तक में टी॰एफ॰टी॰ को बढ़ावा दिया गया है, जिनमें जयसिंह पी॰ मोदी की लिखी किताब *ए टेक्स्ट बुक ऑफ मेडिकल ज्यूरिसप्रूडेंस ऐंड टॉक्सीकोलॉजी* भी शामिल है।

लड़कियों के लिए इसके विपरीत प्रभाव और इस जाँच में प्रामाणिकता एवं सटीकता का अभाव होने के कारण कौमार्य परीक्षण एक बहुत ही विवादास्पद जाँच है। एमनेस्टी इंटरनेशनल द्वारा यह अपमानजनक और मानव अधिकारों का उल्लंघन माना गया है। और कई देशों में यह अवैध घोषित है।

देश में प्रचलित दो उँगली परीक्षण (टी॰एफ॰टी॰) से बलात्कार पीड़ित महिला की वजाइना के लचीलेपन की जाँच की जाती है। अंदर प्रवेश की गई उँगलियों की संख्या से डॉक्टर अपनी राय देता है कि ‘महिला सक्रिय सेक्स लाइफ’ में है या नहीं। भारत में ऐसा कोई कानून नहीं है, जो डॉक्टरों को ऐसा करने के लिए कहता है। 2002 में संशोधित साक्ष्य कानून बलात्कार के मामले में सेक्स के पिछले अनुभवों के उल्लेख को निषिद्ध करता है। सुप्रीम कोर्ट ने 2003 में टी॰एफ॰टी॰ को ‘दुराग्रही’ कहा था। ज्यादातर देशों ने इसे पुरातन, अवैज्ञानिक, निजता और गरिमा पर हमला बताकर खत्म कर दिया है।

जस्टिस जे॰एस॰ वर्मा समिति ने भी इसकी तीखी आलोचना की है। समिति ने महिलाओं की सुरक्षा को लेकर आपराधिक कानूनों पर 23 जनवरी 2013 को अपनी रिपोर्ट सौंपी थी। रिपोर्ट के मुताबिक, “सेक्स अपराध कानून का विषय है, न मेडिकल डायग्नोसिस का।” रिपोर्ट में कहा गया है कि महिला की वजाइना के लचीलेपन का बलात्कार से कोई लेना-देना नहीं है। इसमें टू फिंगर टेस्ट न करने की सलाह दी गई है। रिपोर्ट में डॉक्टरों के यह पता लगाने पर भी रोक लगाने की बात कही गई है जिसमें पीड़िता के ‘यौन संबंधों में सक्रिय होने’ या न होने के बारे में जानकारी दी जाती है।

## सन्दर्भ

## इन्हें भी देखें
* कौमार्य 
* योनिच्छद पुनर्निर्माण शल्य चिकित्सा (ह्य्मेनोप्लास्टी)

श्रेणी:शारीरिक परीक्षण
श्रेणी:कामुकता और समाज
कौमार्य

**कौमार्य** एक ऐसी अवस्था होती है जिसमें व्यक्ति ने कभी भी संभोग नहीं किया होता है। सांस्कृतिक और धार्मिक परंपराओं में विशेष रूप से अविवाहित महिलाओं, निजी पवित्रता के विचार के साथ जुड़े मामलों और मूल्यों आदि को विशेष मूल्य और महत्व दिया गया है। सतीत्व अथवा शुद्धता की तरह ही, कौमार्य की अवधारणा में भी परंपरागत रूप से शादी से पहले यौन संयम रखना शामिल है और शादी के बाद ही अपने जीवन साथी के साथ यौन क्रियाओं में संलग्न होना है।

शादी से पहले संभोग, जो यौन गतिविधियों के एक से अधिक अवसर को इंगित करता है, इसके विपरीत, कौमार्य की अवधारणा को आम तौर पर नैतिक या धार्मिक मामलों या सामाजिक हैसियत के संदर्भ में और पारस्परिक संबंधों में परिणामों के रूप में देखा जा सकता है।

शब्द मूल रूप से केवल यौन अनुभवहीन महिलाओं के लिए जाना जाता है, लेकिन विभिन्न परिभाषाओं की एक विस्तृत श्रृंखला शामिल है, जो इसे पारंपरिक, आधुनिक और नैतिक अवधारणाओं के रूप में परिभाषित करते हैं।

## इन्हें भी देखें
* कौमार्य परीक्षण
* योनिचछद पुनर्निर्माण शल्य चिकित्सा (ह्य्मेनोप्लास्टी)

## सन्दर्भ

श्रेणी:मानव कामुकता
श्रेणी:गैर कामुकता
श्रेणी:हिन्दू धर्म और कामुकता
श्रेणी:यहूदी धर्म और कामुकता
श्रेणी:ईसाई धर्म और कामुकता
पैट्रिक व्हाइट

**पैट्रिक विक्टर मार्टिनडेल व्हाइट** () (28 मई 1912 – 30 सितम्बर 1990) इंग्लैंड में जन्मे ऑस्ट्रेलियाई लेखक थे, जिन्हें व्यापक रूप से 20वी सदी के अंग्रेजी भाषा के सबसे महत्वपूर्ण उपन्यासकारों में से एक माना जाता है। 1935 से लेकर अपनी मृत्यु तक इन्होंने कुल 12 उपन्यास, दो छोटी कहानी संग्रह और आठ नाटको को प्रकाशित किया था। वर्ष 1973 में अपने कार्य के लिए इन्हें साहित्य के नोबेल पुरस्कार से सम्मानित किया गया था। यह सम्मान प्राप्त करने वाले व्हाइट एकमात्र ऑस्ट्रेलियाई नागरिक थे।

## सन्दर्भ

श्रेणी:नोबेल पुरस्कार विजेता साहित्यकार
श्रेणी:1912 में जन्मे लोग
श्रेणी:१९९० में निधन
गिरिपीठ

**गिरिपीठ** या **तलहटी** भौगोलिक दृष्टि से एक पर्वत श्रृंखला के आधार से क्रमिक वृद्धि के रूप में परिभाषित कर सकते हैं। यह मैदानी क्षेत्र और पहाड़ी क्षेत्र के बीच का वह इलाका है जो क्रमशः मैदानी क्षेत्र से बढ़कर पर्वत शृंखला की चोटी में जाकर ख़त्म होता है।

श्रेणी:पर्वतमालाएँ
योनिच्छद

## योनिच्छद के कार्य
1. यह योनि की सुरक्षा करता है|

2. हाइमन बैक्टीरिया को योनि में प्रवेश करने से रोकता है।

3. बाह्य वातावरण आदि से बचाए रखता है|

4. एक पतली झिल्ली और ऊतकों से बना होता है|

5. कभी-कभी साइकिल चलाने और अन्य गतिविधियों के कारण यह हाइमन झिल्ली फट (टूट) जाती है।300px|right|thumb|'''भग एवं उसमें स्थित योनिच्छद''' <br /> इसमें नामित अन्य अंग हैं -<br /> योनिशिश्निका (Clitoris) ; प्रघाण (Vestibule) ; वाह्य मूत्रमार्ग छिद्र (external urethral orifice) ; योनिछिद्र (vaginal orifice)
**योनिच्छद** (hymen) उस झिल्ली को कहते हैं जो योनिद्वार के बाहरी प्रवेशद्वार को अम्शतः या अधिकांशतः ढके रहती है। यह भग (vulva) का भाग है और इसकी संरचना योनि जैसी ही होती है।

## इन्हें भी देखें
* कौमार्य परीक्षण

## बाहरी कड़ियाँ
* Hymen gallery—Illustrations of hymen types
* Magical Cups and Bloody Brides—the historical context of virginity
* 20 Questions About Virginity—Interview with Hanne Blank, author of *Virgin: The Untouched History*. Discusses relationship between hymen and concept of virginity.
* MedPix Teaching Case Radiology (US - ultrasound) of Hydrocolpos
* Hymen - Location, Pictures, Surgery, Repair and Broken Hymen Complete information on Hymen.
* Evaluating the Child for Sexual Abuse at the American Family Physician
* My Corona: The Anatomy Formerly Known as the Hymen & the Myths That Surround It Scarleteen, Sex education for the real world
* http://www.psychologytoday.com/blog/you-it/200806/new-york-times-is-wrong-about-the-hymen-they-are-not-alone The Hymen Myth

श्रेणी:स्तनपायी मादाओं का प्रजनन तंत्र
मस्तुज वादी

**मस्तुज** या **मस्तूज** (उर्दू: , अंग्रेज़ी: Mastuj Valley) पाकिस्तान के ख़ैबर-पख़्तूनख़्वा प्रान्त के चित्राल ज़िले में स्थित एक वादी और तहसील का नाम है। यह २३५९ मीटर (७७४२ फ़ुट​) की ऊँचाई पर है और इसमें बूनी, मस्तुज, रेशुन, परवाक, कुराग़​ और चरुन ओवीर नाम के मुख्य गाँव आते हैं। चित्राल ज़िले में 'खो' नामक समुदाय सबसे शक्तिशाली है और कुछ इतिहासकारों का मानना है कि इनकी मूल गृहभूमि मस्तुज का इलाक़ा ही था और यहाँ से वे फैलकर चित्राल के अन्य भागों में और अफ़ग़ानिस्तान के वाख़ान गलियारे में जा बसे।

## इन्हें भी देखें
* चित्राल ज़िला

## सन्दर्भ


श्रेणी:चित्राल ज़िला
नर्कोन्दम द्वीप

**नर्कोन्दम द्वीप** (Narcondam Island) भारत के अण्डमान और निकोबार द्वीपसमूह केन्द्रशासित प्रदेश में अण्डमान द्वीपसमूह का एक द्वीप है। यह एक ग्राम भी है जो प्रशासनिक रूप से उत्तर और मध्य अण्डमान ज़िले में आता है। नर्कोन्दम भारत का पूर्वतम द्वीप है। इसकी मुख्य चोटी समुद्र स्तर से लगभग 710 मीटर की उंचाई पर है। इस द्वीप को अण्डमान और निकोबार द्वीपसमूह का हिस्सा माना जाता है। भारतीय भूवैज्ञानिक सर्वेक्षण के द्वारा इसे प्रसुप्त ज्वालामुखी की श्रेणी में वर्गीकृत किया गया है।

## विवरण
यह द्वीप सैकड़ों वर्षों से शांत है अर्थात नारकोंडम द्वीप में कोई ज्वालामुखी सक्रियता नहीं होती है इसलिए इसे सुसुप्त ज्वालामुखी कहा जाता है हालांकि इसके पड़ोस में स्थित बैरन द्वीप एक जागृत ज्वालामुखी है जो अंडमान निकोबार का हिस्सा है। नारकोंडम द्वीप उत्तरी अंडमान के पास स्थित है जिसकी सबसे ऊँची चोटी सैडलपीफ है।

## इन्हें भी देखें
* उत्तर और मध्य अण्डमान ज़िला
* अण्डमान और निकोबार द्वीपसमूह

## सन्दर्भ

श्रेणी:अण्डमान और निकोबार द्वीपसमूह के गाँव
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के गाँव
श्रेणी:उत्तर और मध्य अण्डमान ज़िले के द्वीप
श्रेणी:ज्वालामुखी निर्मित द्वीप
श्रेणी:हिन्द महासागर के द्वीप
श्रेणी:भारत के ज्वालामुखी